Diari Oficial de la Generalitat Valenciana


Sumari del DOGV 3621, del 09-11-1999 (1999/9300)

RESOLUCIÓ de 15 d'octubre de 1999, del Servei Territorial d'Indústria i Energia de Castelló de la Plana, per la qual es convoca per a l'alçament d'actes prèvies a l'ocupació de determinades finques afectades per la construcció de la línia aèria trifàsica a 20 kV, doble circuit, des del centre de distribució en la partida el Collet fins al centre de distribució en la partida els Clots a Traiguera, primera fase: tram des de suport 5 fins a suport 23, de 2.471 metres, al terme municipal de Benicarló.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3621

Data del DOGV
:   09-11-1999

Secció del DOGV
:   V. ALTRES ANUNCIS - F) EXPROPIACIONS

Número del document
:   1999/9300


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 15 d'octubre de 1999, del Servei Territorial d'Indústria i Energia de Castelló de la Plana, per la qual es convoca per a l'alçament d'actes prèvies a l'ocupació de determinades finques afectades per la construcció de la línia aèria trifàsica a 20 kV, doble circuit, des del centre de distribució en la partida el Collet fins al centre de distribució en la partida els Clots a Traiguera, primera fase: tram des de suport 5 fins a suport 23, de 2.471 metres, al terme municipal de Benicarló. [1999/X9300]
  
Expedient d'expropiació JUEXPR/1999/8.
  
Amb data 27 de setembre de 1999, el Servei Territorial d'Indústria i Energia de Castelló de la Plana ha dictat resolució per la qual es declara en concret la utilitat pública de la línia aèria trifàsica a 20 kV, amb doble circuit, des del centre de distribució en el polígon el Collet fins al centre de distribució en la partida els Clots de Traiguera. Primera fase: tram des de suport 5 fins a suport 23, de 2.471 metres, al terme municipal de Benicarló, després de la corresponent informació pública prèvia. L'esmentada declaració, d'acord amb el que s'ha disposat en l'article 54 de la Llei 54/1997, de 27 de novembre, del Sector Elèctric, porta implícita la necessitat d'ocupació dels béns i drets afectats i implicarà la urgent ocupació als efectes de l'article 52 de la Llei d'Expropiació Forçosa, de 16 de desembre de 1954, i en l'article 54 de la Llei 54/1997, de 27 de novembre, del Sector Elèctric.
  
Per tant, tot complint el que s'ha disposat en el mencionat article 52 de la Llei d'Expropiació Forçosa, es convoca els titulars dels béns i drets afectats a l'ajuntament on radiquen les finques afectades, com a punt de reunió per a, de conformitat amb el procediment que estableix el mencionat article 52, portar a cap l'alçament d'actes prèvies a l'ocupació i, si és procedent, les d'ocupació definitiva.
  
L'alçament d'actes tindrà lloc el 30 de novembre (dimarts) de 1999, a la seu de l'Ajuntament de Benicarló, c/ Ferreres Bretó, 10.
  
Totes les persones interessades, i les que siguen titulars de qualsevol classe de drets o interessos sobre els béns afectats, hauran d'acudir personalment o representats per una persona degudament autoritzada, i aportar els documents acreditatius de la seua titularitat i l'últim rebut de la contribució, i es podran fer acompanyar a càrrec seu, dels seus perits i un notari, si ho consideren oportú.
  
L'ordre de l'alçament de les actes apareix al tauler d'edictes de l'ajuntament i es comunicarà a cada interessat mitjançant l'oportuna cèdula de citació; s'informa que aquesta publicació es realitza, igualment, als efectes que determina l'article 59.4 de la Llei de Règim Jurídic de les Administracions Públiques i del Procediment Administratiu Comú, per a la notificació de la present resolució en els casos de titular desconegut o domicili ignorat, o bé, en els casos en què intentada la notificació, no s'hi haguera pogut efectuar, segons es llista en l'annex.
  
En l'expedient d'expropiació, Electra del Maestrazgo, SA, assumirà la condició de beneficiària.
  
Castelló de la Plana, 15 d'octubre de 1999.- El director territorial: Juan Elías Ramos Barceló.
  
Annex
  
Relació de titulars
  
Terme municipal de Benicarló
  
Ordre d'alçament d'actes